“ซิตี้กรุ๊ป” ถูกปรับ 347 ลบ. ฐานละเมิดกฏปล่อยสินเชื่อในเม็กซิโก
"ซิตี้กรุ๊ป" ถูกปรับ 347 ลบ. ฐานละเมิดกฏปล่อยสินเชื่อบ.ย่อยในเม็กซิโก
17 ส.ค. 2561

ผู้สื่อข่าวรายงานว่า บริษัท ซิตี้กรุ๊ป (Citigroup Inc.) ถูกปรับรวมมูลค่า 10.5 ล้านดอลลาร์สหรัฐฯ หรือ 346.50 ล้านบาท ตามข้อกล่าวหา ด้านความบกพร่องในการตรวจจับการละเมิดกฎการปล่อยสินเชื่อของบริษัทย่อย Banamex ในประเทศเม็กซิโก ตั้งแต่ปี 2557 โดยมีค่าปรับ 4.75 ล้านดอลลาร์สหรัฐฯ หรือ 156.75  ล้านบาท
อีกทั้ง ความบกพร่องในการกำกับดูแลการทำธุรกรรมและระบบบัญชีภายใน โดยมีค่าปรับ 5.75 ล้านดอลลาร์สหรัฐฯ หรือ 189.75 ล้านบาท ซึ่งพบความผิดเรื่องการบันทึกรายการสินทรัพย์ผิดพลาดใน proprietary account ของบริษัทเป็นระยะเวลานานกว่า 3 ปี
อนึ่ง Securities and Exchange Commission (SEC) มิได้กล่าวหา Citigroup ว่าละเมิด Volcker rule เรื่อง proprietary trading แต่อย่างใด